
SAŽECI ODGOVORA VISOKOG SUDSKOG I TUŽILAČKOG VIJEĆA BIH (VSTV BiH) NA UPITE SUDIJA I TUŽILACA U OBLASTI ETIKE, INTEGRITETA I SPREČAVANJA SUKOBA INTERESA 

- MIŠLJENJA STALNE KOMISIJE ZA ETIKU, INTEGRITET I ODGOVORNOST 
SUDIJA I TUŽILACA VSTV-A BIH U 2025. GODINI - 







mart, 2026. godine

Pregled koji slijedi sadrži sažetke mišljenja Stalne komisije za etiku, integritet i odgovornost sudija i tužilaca Visokog sudskog i tužilačkog vijeća Bosne i Hercegovine, putem koje VSTV BiH provodi svoje nadležnosti u oblasti etike, integriteta i sukoba interesa nosilaca pravosudne funkcije. Sažeci su sačinjeni za data mišljenja u 2025. godini, a po upitima sudija i tužilaca odnosno rukovodilaca pravosudnih institucija. Sažeci upita i datih mišljenja se objavljuju, bez obzira na ponavljanje, iz razloga sveobuhvatnosti pregleda i transparentnosti pojedinih upita od strane jednog ili više nosilaca pravosudne funkcije.  
Prema članu 82. stav (1) Zakona o Visokom sudskom i tužilačkom vijeću Bosne i Hercegovine, sudija ili tužilac ne smije vršiti bilo kakvu funkciju ili aktivnost, plaćenu ili neplaćenu, koja je nespojiva s njegovom funkcijom, osim dodatnih aktivnosti iz člana 83. stav (2) ovog zakona. 
Prema članu 83. stav (1) Zakona o Visokom sudskom i tužilačkom vijeću Bosne i Hercegovine, sudija ili tužilac može, van radnog vremena, biti uključen u akademske, nastavne, naučne, stručne, kulturne i druge aktivnosti, koje su spojive sa sudijskom ili tužilačkom funkcijom i koje se ne mogu podvesti pod zabrane iz člana 82. ovog zakona. Prema članu 83. stav (2) istog zakona, u toku radnog vremena, sudiji ili tužiocu je dozvoljeno da: a) vrši poslove edukatora u centrima za edukaciju sudija i tužilaca, ali najviše deset radnih dana u toku godine; b) učestvuje u radu stručnih organa i skupova formiranih ili organizovanih u svrhu pripreme nacrta propisa ili za razmatranje pitanja i pripreme ili prezentacije materijala od značaja za pravosuđe; c) vrši funkciju u organima pravosudne vlasti u koje je imenovan; d) učestvuje u radu organa strukovnih udruženja sudija i tužilaca do pet radnih dana u toku godine. Sudija ili tužilac koji namjerava preduzeti ove aktivnosti, dužan je obavijestiti predsjednika suda ili glavnog tužioca, kao i Vijeće. 
Prema članu 85. Zakona o Visokom sudskom i tužilačkom vijeću Bosne i Hercegovine, sudija ili tužilac može od Vijeća zatražiti mišljenje o tome da li je njegova aktivnost spojiva s njegovom funkcijom i odredbama Zakona. Mišljenje Vijeća može zatražiti i predsjednik suda ili glavni tužilac, ako smatra da sudija ili tužilac institucije kojom rukovode vrši ili namjerava vršiti aktivnost koja je nespojiva s njegovom funkcijom. O zatraženom mišljenju predsjednik suda ili glavni tužilac obavijestit će sudiju ili tužioca na kojeg se zahtjev odnosi. Pored mišljenja po pojedinačnim upitima, Vijeće može po službenoj dužnosti donijeti mišljenje o spojivosti funkcije sudije ili tužioca s aktivnostima koje vrši i po prijemu obavještenja rukovodioca pravosudne institucije. Mišljenje Vijeća o spojivosti funkcije je obavezujuće i postupanje po istom štiti sudiju ili tužioca od rizika pokretanja disciplinskog postupka, ali ima i svrhu zaštite integriteta i nezavisnosti pravosudne funkcije. 

1. Broj predmeta:  11-07-3-169-2/2025
Pitanje: Da li je funkcija tužioca spojiva sa angažmanom edukatora/predavača na predstavljanju publikacije pod nazivom “Analiza prakse tužilaštva Bosne i Hercegovine u predmetima organizovanog kriminala i korupcije"?
Odgovor: Stalna komisija je mišljenja da je navedeni angažman u svojstvu predavača na predstavljanju publikacije spojiv sa tužilačkom funkcijom.

2. Broj predmeta: 11-07-8-437-1/2025
Pitanje: Da li je funkcija sudije spojiva sa angažmanom koji se odnosi na izvođenje nastavne aktivnosti na građansko - pravnim predmetima na Univerzitetu u Tuzli, sa manjim fondom sati, nakon radnog vremena?
Odgovor: Stalna komisija je mišljenja da je navedeni angažman na izvođenju nastavne aktivnosti spojiv sa sudijskom funkcijom.

3. Broj predmeta: 11-07-4-173-2/2025
Pitanje: Da li je funkcija sudije spojiva sa angažmanom predavanja na dva predmeta u zimskom semestru i jednom predmetu u ljetnom semestru,  na Pravnom fakultetu lnternacionalnog univerziteta u Sarajevu, van radnog vremena?
Odgovor: Stalna komisija je mišljenja da je navedeni angažman na Pravnom fakultetu lnternacionalnog univerziteta u Sarajevu, spojiv sa sudijskom funkcijom.

4. Broj predmeta: 11-07-8-459-1/2025
Pitanje: Da li je funkcija sudije spojiva sa dodatnim angažmanom u svojstvu predavača na Pravnom fakultetu Univerziteta u Tuzli, koji se odnosi na izvođenje nastave u zimskom semestru prvog i drugog ciklusa studija u akademskoj 2024/2025. godini, za koju je predviđen fond od 45 sati.
Odgovor: Stalna komisija je mišljenja da je navedeni angažman spojiv sa sudijskom funkcijom.

5. Broj predmeta: 11-07-8-538-2/2025
Pitanje: Da li je funkcija tužioca spojiva sa dodatnim angažmanom u svojstvu predsjednika komisije za skijaške sudije u Skijaškom savezu Bosne i Hercegovine i Smučarskom savezu Republike Srpske?
Odgovor: Stalna komisija je mišljenja da je navedeni angažman spojiv sa tužilačkom funkcijom.

6. Broj predmeta: 11-07-8-662-2/2025
Pitanje: Da li je funkcija sudije spojiva sa učešćem u UNIGEM projektu za jačanje kapaciteta državnih i privatnih visokoobrazovanih institucija u Bosni i Hercegovini, Crnoj Gori, Hrvatskoj i Srbiji za
borbu protiv rodno zasnovanog nasilja i seksualnog uznemiravanja?
Odgovor: Stalna komisija je mišljenja da je navedeno učešće u UNIGEM projektu spojiv sa sudijskom funkcijom.

7. Broj predmeta: 11-07-8-651-2/2025
Pitanje: Da li je funkcija tužioca spojiva sa učešćem u nastavnom procesu vikendom i izvan radnog vremena u svojstvu stručnjaka iz prakse u Visokoj školi „CEPS – Centar za poslovne studije" iz Kiseljaka, na studijskom programu Studij sigurnosti, smjer Kriminalistika?
Odgovor: Stalna komisija je mišljenja da je navedeni angažman u nastavnom procesu spojiv sa tužilačkom funkcijom.

8. Broj predmeta: 11-07-8-889-2/2025
Pitanje: Da li je sudijska funkcija spojiva sa učešćem u radu studentske prakse, u svojstvu predavača, na predmetu Upravno pravo II na Pravnom fakultetu Univerziteta u Sarajevu?
Odgovor: Stalna komisija je mišljenja da je učešće u navedenom angažmanu u realizaciji studenske prakse spojivo sa sudijskom funkcijom. 


9. Broj predmeta: 11-07-8-898-2/2025
Pitanje: Da li je sudijska funkcija spojiva sa izvođenjem nastave u ljetnom semestru akademske 2024/2025. godine I ciklus studija, na Katedri za krivično pravo, 12 sati predavanja iz predmeta Penologija, na Pravnom fakultetu Univerziteta u Zenici?
Odgovor: Stalna komisija je mišljenja da je navedeno izvođenje nastave na Pravnom fakultetu Univerziteta u Zenici spojivo sa sudijskom funkcijom.

10. Broj predmeta: 11-07-8-581-2/2025
Pitanje: Da li sudija/sudije samostalno ili zajedno sa članovima akademske zajednice (profesorima pravnih fakulteta u Bosni i Hercegovini) mogu osnovati Forum za građansko pravo, te da li sudija može biti član udruženja koje ima za cilj isključivo razvoj pravne misli i podizanje kvaliteta pravosuđa u Bosni i Hercegovini i u okviru tog udruženja obavljati dodatne aktivnosti kao što su objavljivanje stručnih radova sa predstavnicima akademske zajednice, objavljivanje publikacija, pokretanje zakonodavnih inicijativa, provođenje zajedničkih projekata, organizovanje okruglih stolova i konferencija te učešće na međunarodnim savjetovanjima i konferencijama?
Odgovor: Stalna komisija je mišljenja da je ovakav vid osnivanja Foruma za građansko pravo, odnosno članstvo u ovakvom udruženju i dodatni angažman kako je navedeno spojiv sa sudijskom funkcijom.

11. Broj predmeta: 11-07-8-899-2/2025
Pitanje: Da li je sudijska funkcija spojiva sa edukacijom stručnih saradnika u sistemu socijalne i dječije zašite od nasilja u porodici i rodno zasnovanog nasilja?
Odgovor: Stalna komisija je mišljenja da je učešće u ovoj vrsti edukacije spojivo sa sudijskom funkcijom.

12. Broj predmeta:  11-07-8-995-2/2025
Pitanje: Da li je pravosudna funkcija spojiva sa učešćem na konferenciji kao paneliste ispred suda u organizaciji Centra ženskih prava na temu „Most preko karike koja nedostaje u institucionalnom odgovoru za rodno zasnovano nasilje, vaninstitucionalni model podrške“ ?

Odgovor: Stalna komisija je mišljenja da je navedeno učešće na konferenciji spojivo sa sudijskom funkcijom.

13. Broj predmeta:  11-07-8-953-2/2025 
Pitanje: Da li je sudijska funkcija spojiva sa učešćem u intervjuu i snimanju video zapisa radi prenošenja ličnog iskustva studiranja kao bivšeg studenta na Pravnom fakultetu u Zenici?
Odgovor: Stalna komisija je mišljenja da je navedeno učešće u intervjuu i snimanju navedenog video zapisa spojivo sa sudijskom funkcijom.

14. Broj predmeta:  11-07-8-988-2/2025
Pitanje: Da li je pravosudna funkcija spojiva sa učešćem u Pravnoj klinici Pravnog fakulteta Privredne akademije Brčko?
Odgovor: Stalna komisija je mišljenja da je navedeno učešće u Pravnoj klinici spojivo sa sudijskom  funkcijom.

15. Broj predmeta:  11-07-8-932-2/2025
Pitanje: Da li je funkcija tužioca spojiva sa nastavnim aktivnostima izvođenja nastave u ljetnom semestru, I ciklus studija, za predmet Kriminologija, izvan radnog vremena na Pravnom fakultetu Univerziteta u Zenici?
Odgovor: Stalna komisija je mišljenja da je navedena nastavna aktivnost na fakultetu spojiva sa tužilačkom funkcijom.

16. Broj predmeta:  11-07-8-989-2/2025
Pitanje: Da li je funkcija stručnog saradnika u Općinskom sudu spojiva sa dodatnim angažmanom kao konsultanta za javne nabavke kod ugovornih organa sa područja Hercegovačko-Neretvanskog kantona, koji angažman bi isključivo bio savjetodavne prirode u pogledu procedura sačinjavanja plana javnih nabavki, provedbe postupka odnosno pitanja regulisanih Zakonom o javnim nabavkama? Savjetovanje bi se odvijalo izvan radnog vremena uz naznaku da stručni saradnik ne bi bio član komisije za javne nabavke niti u jednom konkretnom postupku, niti bi sudjelovao u bilo kojoj fazi provedbe postupka javnih nabavki kao pojedinac.
Odgovor: Stalna komisija je mišljenja da navedeni angažman nije spojiv sa funkcijom stručnog  saradnika uzimajući u obzir činjenicu da postupci javnih nabavki često budu predmet sudskih sporova, pa svako učešće nosilaca pravosudne funkcije u takvim aktivnostima maže izazvati negativne reakcije i dovesti u pitanje povjerenje javnosti u nezavisnost, objektivnost i nepristranost funkcije stručnog saradnika.

17. Broj predmeta:  11-07-8-1226-2/2025
Pitanje: Da li je sudijska funkcija spojiva sa dodatnim angažmanom u svojstvu gostujućeg predavača na predavanju studentima III godine, na temu „Kazneni postupak prema maloljetnicima“ na Filozofskom fakultetu Sveučilišta u Mostaru?
Odgovor: Stalna komisija je mišljenja da je navedeni angažman spojiv sa sudijskom funkcijom.

18. Broj predmeta: 11-07-8-1298-2/2025
Pitanje: Da li je sudijska funkcija spojiva sa dodatnim angažmanom na učešću u realizaciji nastavnog plana i programa Pravne klinike na IV godini dodiplomskih studija iz Privatnog prava na Pravnom fakultetu Univerziteta u Zenici?
Odgovor: Stalna komisija je mišljenja da je navedeni angažman spojiv sa sudijskom funkcijom.

19. Broj predmeta: 11-07-8-874-2/2025
Pitanje: Da li je funkcija potpredsjednika Visokog sudskog i tužilačkog vijeća Bosne i Hercegovine spojiva sa funkcijom predsjednika Upravnog odbora Udruženja sudija Republike Srpske?
Odgovor: Stalna komisija je mišljenja da je navedena funkcija predsjednika Upravnog odbora Udruženja sudija RS spojiva sa funkcijom potpredsjednika VSTV-a. Međutim, neophodno je pri vršenju navedene funkcije imati u vidu odredbe Poslovnika VSTV BiH  u skladu sa kojim je član VSTV-a dužan odmah po saznanju okolnosti koje ukazuju na postojanje sukoba interesa ili drugog razloga za izuzeće u bilo kojem postupku iz nadležnosti Vijeća prekinuti sve aktivnosti u tom postupku, te se iz tog postupka u potpunosti izuzeti i o tome, pisanim putem, obavijestiti predsjednika Vijeća, predsjedavajućeg nadležnog podvijeća čiji je član, ukoliko se radi o postupku imenovanja, kao i predsjedavajućeg nadležne stalne komisije čiji je član.

20. Broj predmeta: 11-07-8-1487-2/2025
Pitanje: Da li je tužilačka funkcija spojiva sa učešćem na Pravnoj klinici iz predmeta Krivično procesno pravo na Pravnom fakultetu u Sarajevu i učešćem na Specijaliziranom treningu policijskih službenika u svojstvu predavača u Mostaru u okviru projekta UNESCO na temu ,,Borba protiv nezakonite trgovina kulturnim dobrima na Zapadnom Balkanu"?
Odgovor: Stalna komisija je mišljenja da je navedeni angažman spojiv sa tužilačkom funkcijom. 

21. Broj predmeta: 11-07-8-1486-2/2025
Pitanje: Da li je sudijska funkcija spojiva sa učešćem u svojstvu predavača na seminaru pod nazivom "Primjena zakona o radu u Federaciji Bosne i Hercegovine i Republike Srpske, novine i izazovi za poslodavce" po pozivu privrednog društva No Omega d.o.o Sarajevo?
Odgovor: Stalna komisija je mišljenja da je navedeni angažman spojiv sa sudijskom funkcijom

22. Broj predmeta: 11-07-8-1468-2/2025
Pitanje: Da li je tužilačka funkcija spojiva sa učešćem na okruglom stolu pod nazivom „Primjena prava osiguranja u radu pravosudnih organa i aktuelna pitanja u odvijanju parničnih postupaka iz oblasti osiguranja“, organiziran od strane Udruženja društva za osiguranje u Federaciji BiH uz saradnju sa Centrom za edukaciju sudija i tužilaca?
Odgovor: Stalna komisija je mišljenja da je učešće u okruglom stolu spojivo sa sudijskom funkcijom.

23. Broj predmeta: 11-07-8-1488-2/2025
Pitanje: Da li je tužilačka funkcija spojiva sa učešćem u stručnom timu koji imenuje Vlada Kantona Sarajevo, a na osnovu zastupničke inicijative, sa zadatkom da se izvrši analiza i dostave prijedlozi koji bi obuhvatili kratkoročne i dugoročne mjere u cilju poboljšanja sigurnosne situacije u Kantonu Sarajevo, te konkretne prijedloge u smislu uspostavljanja sistemskog rješenja i implementiranja dobrih praksi, te izmjene zakonske regulative?
Odgovor: Stalna komisija je mišljenja da je navedeno učešće u stručnom timu spojivo sa tužilačkom funkcijom

24. Broj predmeta: 11-07-8-1526-2/2025
Pitanje: Da li je sudijska funkcija spojiva sa učešćem u svojstvu edukatora na seminaru pod nazivom „Izvršni postupak u Federaciji Bosne i Hercegovine - Novine i praktična primjena“ po pozivu privrednog društva No Omega d.o.o Sarajevo?
Odgovor: Stalna komisija je mišljenja da je navedeno učešće u svojstvu edukatora spojivo sa sudijskom funkcijom.

25. Broj predmeta: 11-07-8-1631-2/2025
Pitanje: Da li je sudijska funkcija spojiva sa učešćem u svojstvu edukatora na seminaru pod nazivom „Zakon o suzbijanju korupcije i organizovanog kriminala u Federaciji Bosne i Hercegovine“ po pozivu privrednog društva No Omega d.o.o Sarajevo?
Odgovor: Stalna komisija je mišljenja da je navedeno učešće u svojstvu edukatora spojivo sa sudijskom funkcijom.

26. Broj predmeta: 11-07-8-1322-2/2025
Pitanje: Da li je funkcija člana Visokog sudskog i tužilačkog Vijeća Bosne i Hercegovine spojiva sa dodatnom aktivnošću glavnog i odgovornog urednika časopisa „Pravna Hronika“ čiji izdavači su Visoko sudsko i tužilačko Vijeće BiH i AIRE Centar?
Odgovor: Stalna komisija je mišljenja da je navedeni angažman u svojstvu glavnog i odgovornog urednika časopisa spojivo sa funkcijom člana Vijeća.

27. Broj predmeta:  11-07-8-1860-2/2025
Pitanje: : Da li je funkcija sudije spojiva sa dodatnim angažmanom kao člana prvostepene disciplinske komisije za vođenje disciplinskih postupaka protiv namještenika zaposlenih u istom sudu?
Odgovor: Stalna komisija je mišljenja da je navedeni angažman unutar iste institucije spojiv sa sudijskom funkcijom.

28. Broj predmeta: 11-07-8-1606-2/2025
Pitanje: Da li je funkcija sudije spojiva sa obavljanjem funkcije disciplinskog tužioca u Lovačkom društvu „Vjetrenik-Šibošnica" Čelić?
Odgovor: Stalna komisija je mišljenja da je navedena funkcija disciplinskog tužioca u Lovačkom društvu spojiva sa sudijskom funkcijom.

29. Broj predmeta:  11-07-8-1937-2/2025
Pitanje: Da li je funkcija sudije spojiva sa dodatnim angažmanom u okviru Pravne klinike Poslovnog i pravnog fakulteta,  Univerziteta „Privredna akademija“ Brčko distrikta Bosne i Hercegovine?
Odgovor: Stalna komisija je mišljenja da je navedeno učešće na Pravnoj klinici spojivo sa sudijskom funkcijom.

30. Broj predmeta: 11-07-8-1823-2/2025
Pitanje: Da li je funkcija tužioca spojiva sa dodatnim angažmanom na održavanju radionice/predavanja studentima druge godine studija Pravnog fakulteta Univerziteta u Sarajevu iz nastavnog predmeta Krivično pravo II?
Odgovor: Stalna komisija je mišljenja da je navedeni angažman spojiv sa funkcijom tužioca.

31. Broj predmeta: 11-07-3-1254-2/2025
Pitanje: Da li je funkcija tužioca spojiva sa članstvom u Odboru za žalbe Opštine Donji Žabar, a na čijem području nije zasnovana nadležnost Okružnog javnog tužilaštva u Bijeljini?
Odbor za žalbe ima nadležnost odlučivati po žalbama općinskih službenika, tehničkih i pomoćnih radnika na rješenja kojima se odlučuje o njihovim pravima i dužnostima, kao i o žalbama kandidata koji su učestvovali na javnom konkursu za zaposlenje u općinskoj upravi, te je za rad u Odboru predviđena i naknada 
Odgovor: Stalna komisije je mišljenja da predmetni angažman nije spojiv sa tužilačkom funkcijom imajući u vidu relevantne odredbe Zakona o VSTV BiH i Kodeksa tužilačke etike koje se odnose na institut izuzeća i na obavezu očuvanja nezavisnosti i nepristrasnosti u vršenju tužilačke funkcije.

32. Broj predmeta:  11-07-8-2027-2/2025
Pitanje: Da li je sudijska funkcija spojiva sa učešćem u svojstvu edukatora na seminaru iz oblasti izvršnog postupka po pozivu Privredne štampe d.o.o Sarajevo?
Odgovor:  Stalna komisija je mišljenja da je navedeno učešće u svojstvu edukatora spojivo sa sudijskom funkcijom.

33. Broj predmeta: 11-02-1-2258-2/2025
Pitanje: Da li Zamjenik glavnog federalnog tužioca može učestvovati u Radnoj grupi za izradu dijela prednacrta Zakona o krivičnom postupku Federacije BiH, koju imenuje Federalni Ministar pravde?
Odgovor: Stalna komisija je mišljenja da je navedeni angažman spojiv sa funkcijom tužioca.

34. Broj predmeta: 11-07-8-2458-2/2025
Pitanje:  Da li je funkcija tužioca spojiva sa dodatnom aktivnošću u NK „Stupčanica“ Olovo, koja podrazumijeva povremeni i volonterski angažman na poslovima osobe zadužene za društvenu i ekološku održivost? Poslovi bi se sastojali u implementaciji politika i mjera društvene odgovornosti u fudbalu u skladu sa UEFA Strategijom za održivost fudbala do 2030. i relevantnim UEFA Smjernicama.
Odgovor: Stalna komisija je mišljenja da je navedeni angažman spojiva sa funkcijom tužioca.

35. Broj predmeta: 11-07-8-2475-2/2025
Pitanje: Da li je funkcija tužioca spojiva sa dodatnom aktivnošču koja se odnosi na realizaciju projekta simulacijske vježbe iz oblasti borbe protiv trgovine ljudima u Bosni i Hercegovini? U okviru navedene aktivnosti planirana je objava na Internet stranice Misije OSCE-a (društvene mreže, Facebook, X i dr.) fotografije,  uz naznaku da se radi o okružnom javnom tužiocu i sa objavljenom jednom kratkom porukom koja se odnosi na značaj simulacijske vježbe koja je realizovana u Bosni i Hercegovini. Poziv za učešće tužiocu upućen od strane Misije OSCE-a u BiH u kampanji koja se odnosi na obilježavanje svjetskog dana borbe protiv trgovine ljudima.
Odgovor: Stalna komisija je mišljenja da je navedeni angažman spojiv sa funkcijom tužioca.

36. Broj predmeta: 11-07-8-2455-2/2025
Pitanje: Da li je pozicija stručnog saradnika u općinskom sudu spojiva sa članstvom u Skupštini Crvenog križa grada Lukavac? Stručni saradnik je od ranije član Skupštine Crvenog križa i za tu funkciju ne ostvaruje naknadu.
Odgovor: Stalna komisija je mišljenja da je navedeni angažman spojiv sa funkcijom stručnog saradnika.

37. Broj predmeta: 11-07-8-2518-2/2025
Pitanje: Da li je funkcija tužioca spojiva sa učešćem u V školi medijskog prava, konkretno u realizaciji programa Škole, u diskusiji: "Kako do kvalitetnije zaštite sigurnosti novinara i novinarki u BiH?", , koja će se održati na Pravnom Fakultetu Univerziteta u Sarajevu u saradnji sa Misijom OSCE-a i Delegacijom EU u BiH?
Odgovor: Stalna komisija je mišljenja da je učešće u navedenoj aktivnosti na Pravnom Fakultetu spojivo sa tužilačkom funkcijom.

38. Broj predmeta: 11-07-8-2545-2/2024
Pitanje: Da li je funkcija predsjednika suda spojiva sa angažmanom koji se odnosi na prisustvo treningu za mentore koji se održava u Budimpešti u okviru implementacije projekta ,,Mentoring
programmee for legal professionals on Woman's access to justice" u organizaciji CEST-a Federacije Bosne i Hercegovine uz saradnju sa Vijećem Evrope?
Odgovor: Stalna komisija je mišljenja da je učešće u navedenoj aktivnosti spojivo sa funkcijom predsjednika suda.


39. Broj predmeta: 11-07-8-2557-2/2024
Pitanje: Da li je funkcija predsjednika suda spojiva sa angažmanom koji se odnosi na prisustvo Radionici o izradi podzakonskih akata iz nadležnosti policije u skladu sa Zakonom o zaštiti od nasilja u porodici i nasilja nad ženama Federacije Bosne i Hercegovine?
 Odgovor: Stalna komisija je mišljenja da je učešće u navedenoj aktivnosti spojivo sa funkcijom predsjednika suda.

40. Broj predmeta: 11-07-8-2580-2/2025
Pitanje: Da li je funkcije sudije spojiva sa eventualnim snimanjem kratkog promotivnog videa u trajanju od tridesetak sekundi u kojem bi sudija opisao svoje iskustvo u teretani u kojoj inače trenira?
Odgovor: Stalna komisija je mišljenja da navedeni angažman nije spojiv sa sudijskom funkcijom.

41. Broj predmeta: 11-07-8-2703-2/2025
Pitanje: Da li je funkcija sudije spojiva sa učešćem u svojstvu edukatora na
seminaru “Aktuelnosti parničnog postupka u Federaciji Bosne i Hercegovine" po pozivu privrednog društva No Omega d.o.o Sarajevo?
Odgovor: Stalna komisija je mišljenja da je navedeni angažman spojiv sa sudijskom funkcijom, a imajući u vidu relevantne odredbe Zakona o VSTV BiH i Kodeksa sudijske etike koje tretiraju pitanje nepristranosti u obavljanju sudijske funkcije.

42. Broj predmeta: 11-07-8-2780-2/2025
Pitanje: Da li je funkcija sudije spojiva sa učešćem na edukaciji u svojstvu predavača iz prekršajne oblasti, odnosno sa održavanjem prezentacije na temu procesnih pravila u prekršajnom postupku, odnosno pokretanja prekršajnih postupaka u radu gradske inspekcije i komunalne policije, a po pozivu Odjeljenja za inspekcijske poslove i komunalnu policiju Grada Bijeljina?
Odgovor: Stalna komisija je mišljenja da je navedeni angažman spojiv sa sudijskom funkcijom.

43. Broj predmeta: 11-07-8-2884-2/2025
Pitanje: Da li je funkcija sudije spojiva sa dodatnim angažmanom koji se odnosi na učešće na seminaru u svojstvu edukatora na temu iz radnih odnosa, po pozivu organizatora Paragraf Lex Ba, za koju edukaciju je predviđena naknada uvećana za pripadajuće doprinose?
Odgovor:  Stalna komisija je mišljenja da je navedeni angažman spojiv sa sudijskom funkcijom.

44. Broj predmeta: 11-07-8-2941-2/2025 
Pitanje: Da li je funkcija tužioca spojiva sa učešćem u radionici u svojstvu edukatora na temu „ Jačanje multisektorskih odgovora na nasilje u porodici u opštinama Istočne Republike Srpske“ namijenjene policijskim službenicima, sudijama, tužiocima, psiholozima i stručnim radnicima centara za socijalni rad, koja edukacija će se održati u Hotelu „Brioni“ u Foči u organizaciji OSCE-a i Centra za edukaciju sudija i tužilaca Republike Srpske?
Odgovor: Stalna komisija je mišljenja da je navedeni angažman spojiv sa tužilačkom funkcijom.

45. Broj predmeta: 11-07-8-2940-2/2025
Pitanje: Da li je funkcija sudije spojiva sa učešćem u radionici u svojstvu edukatora na temu „ Jačanje multisektorskih odgovora na nasilje u porodici u opštinama istočne Republike Srpske“ namijenjene policijskim službenicima, sudijama, tužiocima, psiholozima i stručnim radnicima centara za socijalni rad, koja edukacija će se održati u Hotelu „Brioni“ u Foči u organizaciji OSCE-a i Centra za edukaciju sudija i tužilaca Republike Srpske?
Odgovor: Stalna komisija je mišljenja da je navedeni angažman spojiv sa sudijskom funkcijom.

46. Broj predmeta: 11-07-8-2954-2/2025
Pitanje: Da li je obavljanje sudijske funkcije spojivo sa članstvom u Radnoj grupi Ministarstva pravde Federacije Bosne i Hercegovine za izradu prijedloga Zakona o zaštiti prijavitelja nepravilnosti, čiji je zadatak analiza komentara, izrada prijedloga i usklađivanje sa međunarodnim standardima prije upućivanja zakona u parlamentarnu proceduru?
Odgovor: Stalna komisija je mišljenja da je navedeni angažman spojiv sa sudijskom funkcijom.

47. Broj predmeta: 11-07-8-3045-2/2025
Pitanje: Da li je tužilačka funkcija spojiva sa angažmanom na predavanju na temu Suđenje za ratne zločine u BiH – stanje i izazovi, po pozivu udruženja PRAVNIK, u okviru Pete škole tranzicione pravde u Sarajevu (Hotel Holiday), a gdje bi tužilac održao izlaganje na temu Uloga tranzicijske pravde u obnovi ljudskih prava i vladavine prava u postkonfliktnim društvima?
Odgovor: Stalna komisija je mišljenja da je navedeni angažman spojiv sa tužilačkom funkcijom.

48. Broj predmeta: 11-07-8-3187-2/2025
Pitanje: Da li je sudijska funkcija spojiva sa učešćem na forumu kao edukator na temu „ Krivično djelo nasilja u porodici ili porodičnoj zajednici - četvrti vijek od inkriminacije“, po pozivu fondacije „Lara“ Bijeljina, a imajući u vidu da je predavanje namijenjeno profesionalcima, ekspertima i predstavnicima relevantnih institucijama, prvenstveno predstavnicima tužilaštava?
Odgovor: Stalna komisija je mišljenja da je navedeni angažman spojiv sa sudijskom funkcijom.

49. Broj predmeta: 11-07-8-3334-2/2025
Pitanje: Da li je funkcija sudije spojiva sa dodatnim angažmanom kao online predavača za sudske tumače za bosanski jezik u Republici Sloveniji, tokom kog predavanja bi se pojasnili osnovni pojmovi krivičnog postupka u BiH, vrste sudova i njihova nadležnost u Bosni i Hercegovini, dokazni standardi kao i druge teme koje bi bile korisne sudskim tumačima? Navedena aktivnost će biti realizovana van radnog vremena i trajat će četiri školska časa.
Odgovor: Stalna komisija je mišljenja da je navedeni angažman spojiv sa sudijskom funkcijom.

50. Broj predmeta: 11-07-8-3273-3/2025
Pitanje: Da li je sudijska funkcija spojiva sa izvođenjem nastavne aktivnosti na Pravnom fakultetu u Zenici, u svojstvu predavača na predmetu Obligaciono pravo i Međunarodno poslovno pravo, bez zasnivanja radnog odnosa? Predavanje se realizuje izvan punog radnog vremena, a naknada koja se ostvaruje je simbolična.
Odgovor: Stalna komisija je mišljenja da je navedeni angažman spojiv sa sudijskom funkcijom.

51. Broj predmeta: 11-07-8-3272-2/2025
Pitanje: Da li je sudijska funkcija spojiva sa dodatnim angažmanom u smislu nacionalnog stručnjaka na projektu EU4 Justice, u cilju implementacije mehanizma praćenja suđenja iz Komponente 4.,  koja je odobrena od strane Suda BiH i interno uključena u internacionalni Plan integriteta, radi izrade pisanog pregleda koji se odnosi na efikasno i efektivno suđenje u Sudu BiH?
Odgovor: Stalna komisija je mišljenja da je navedeni angažman spojiv sa sudijskom funkcijom.

52. Broj predmeta: 11-07-8-3416-2/2025
Pitanje: Da li je sudijska funkcija spojiva sa dodatnim angažmanom u dvije radionice kao konsultanta/edukatora policijskih službenika o primjeni propisa iz novog Zakona o zaštiti nasilja u porodici i nasilja prema ženama u Federaciji Bosne i Hercegovine, s ciljem jačanja međunarodne saradnje i razmjene praktičnih iskustava između predstavnika policije sa područja Tuzlanskog kantona, centara za socijalni rad, zdravstvenih ustanova i nevladinih organizacija? Radionica je organizovana u saradnji Misije OSCE-a u Bosni i Hercegovini i Organizacije „Viva žene“ iz Tuzle.
Odgovor: Stalna komisija je mišljenja da je navedeni angažman spojiv sa sudijskom funkcijom.

53. Broj predmeta: 11-07-8-3479-2/2025
Pitanje: Predsjednik suda obratio se za pribavljanje suglasnosti za potpisivanje Memoranduma o zajedničkoj saradnji između Općinskog suda u Travniku i Pravnog fakulteta Sveučilišta/Univerziteta „Vitez“ Travnik, u cilju međusobne saradnje, jačanja kvalitete obrazovanja, nadogradnje znanja i iskustva studenata, osnaživanja veze između teorije i prakse u pravosudnom sustavu, razmjene iskustava te informacija stručnog i naučnog karaktera, stvaranja uvjeta za razmjenu kadrovskih i edukacijskih resursa kao i jačanja povjerenja javnosti u rad pravosudnih institucija? 
Odgovor: Stalna komisija je dala saglasnost za potpisivanje Memoranduma o zajedničkoj saradnji između Općinskog suda u Travniku i Pravnog fakulteta Sveučilišta/Univerziteta „Vitez“ Travnik.

54. Broj predmeta: 11-07-8-3650-2/2025
Pitanje: Da li je sudijska funkcija spojiva sa učešćem u svojstvu edukatora na seminaru pod nazivom „Izvršni postupak u Federaciji Bosne i Hercegovine -  Novine i praktična primjena“, po pozivu privrednog društva No Omega d.o.o Sarajevo?
Odgovor: Stalna komisija je mišljenja da je navedeno učešće u svojstvu edukatora spojivo sa sudijskom funkcijom.

55. Broj predmeta: 11-07-8-3649-2/2025
Pitanje: Da li je funkcija sudije spojiva sa dodatnim angažmanom kao pravnog eksperta kojeg bi Kancelarija Ujedinjenih Nacija za drogu i kriminal (UNODC) angažovala kao pravnog eksperta radi učešća u njihovom "projektu Justitia", Krivično pravni odgovor na ilegalnu trgovinu oružjem- Usklađivanje sudske prakse u predmetima koji se odnose na vatreno oružje? Sudija je ranije bio angažovan na ovom projektu u izradi priručnika koji se odnosi na sudsku praksu u Bosni i Hercegovini u vezi ovih predmeta, a sada bi se angažman sastojao u prezentaciji priručnika sudske prakse, kao i edukaciji sudija, tužilaca i pripadnika policije koji učestvuju u procesuiranju predmeta nedozvoljenog držanja i prometa vatrenim oružjem, vojnom opremom i predmetima dvojne upotrebe.
Odgovor: Stalna komisija je mišljenja da je navedeni angažman pravnog eksperta spojiv sa sudijskom funkcijom

56. Broj predmeta: 11-07-8-3658-2/2025
Pitanje: Da li je funkcija sudije spojiva sa angažmanom koji se odnosi na izvođenje nastave na predmetima prvog ciklusu studija na Pravnom fakultetu i Ekonomskom fakultetu Univerzitetu u Tuzli, kao i  na predmetu drugog ciklusa studija  Ekonomskog fakultetu Univerzitetu u Tuzli, u akademskoj 2025/2026 godini?
Odgovor: Stalna komisija je mišljenja da je navedeni angažman na izvođenja nastave spojiv sa sudijskom funkcijom



57. Broj predmeta: 11-07-8-3659-2/2025
Pitanje:  Da li sudija, koji posjeduje naučnu titulu doktora društvenih nauka iz oblasti prava i izabran je u zvanje docenta za užu naučnu oblast građanskog prava na Pravnom fakultetu Univerziteta u Tuzli, u akademskoj 2025/2026. godini može dodatno biti angažovan na izvođenju nastave na prvom ciklusu studija na Pravnom fakultetu Univerziteta u Tuzli?
Odgovor: Stalna komisija je mišljenja da je navedeni angažman na izvođenju nastave spojiv sa sudijskom funkcijom.

58. Broj predmeta: 11-07-8-3647-2/2025
Pitanje: Da li sudija može prisustvovati obilježavanju krsne slave Policijske stanice u Prnjavoru po njihovom pozivu, koje obilježavanje će se održati u restoranu „Park“ u Prnjavoru?
Odgovor: Stalna komisija nije nadležna za davanje mišljenja o dopustivosti prisustvovanja obilježavanju krsne slave Policijske stanice u Prnjavoru,  jer se ne radi o dodatnim aktivnostima sudije u smisli Zakona o Visokom sudskom i tužilačkom Vijeću. 
Ukoliko sudija odluči prisustvovati obilježavanju krsne slave, Stalna komisija je podsjetila da je sudija dužan brinuti o svom integritetu kao nosilac pravosudne funkcije, kao i o ugledu institucije u kojoj tu funkciju obavlja. Posebno je skrenuta pažnja na odredbe Kodeksa sudske etike koje se odnose na nepristranost, integritet i dolično ponašanje, s ciljem izbjegavanja situacija koje bi mogle dovesti u pitanje objektivnost sudije ili narušiti povjerenje javnosti u pravosuđe.
Pored navedenog, Stalna komisija je podsjetila i na Smjernice za nosioce pravosudnih funkcija prilikom istupanja u javnosti i korištenja društvenih mreža, radi osiguranja potpunog poštovanja profesionalnih i etičkih standarda.

59. Broj predmeta: 11-07-8-3868-2/2025 
Pitanje: Da li je funkcija sudije spojiva sa angažmanom kao edukatora na temu „ Jačanje multisektorskih odgovora na nasilje u porodici u Gradu Istočno Sarajevo“ u organizaciji OSCE-a i Centra za edukaciju sudija i tužilaca Republike Srpske?
Odgovor: Stalna komisija je mišljenja da je navedeni angažman edukatora spojiv sa sudijskom funkcijom.

60. Broj predmeta: 11-07-8-4056-2/2025
Pitanje: Da li je sudijska funkcija spojiva sa učešćem u praktičnoj edukaciji studenata iz krivičnopravne oblasti Pravne klinike Univerziteta „Privredna akademija“ Brčko distrikta BiH, a pri tome za sudiju kao edukatora nije predviđena novčana naknada?
Odgovor: Stalna komisija je mišljenja da je navedeni angažman spojiv sa sudijskom funkcijom.

